Petruk: Iya ora prêlu, yèn jênêngane para sing ngêdêgake pakumpulan mau padha disêbutake ana ing kono kabèh. Mangkono uga iya ora prêlu, yèn kabèh mau padha nôndha tangani layang tôndha adêging pakumpulan. Wis cukup, yèn layang mau ditôndha tangani wong têlu, nanging iya kudu milih wong-wong kang bisa gawe tôndha tangane dhewe. Dadi cêkakane, iya kudu milih wong-wong sing bisa nulis.